Loteria Română lansează lozul răzuibil 'Milioane de cadouri'
Loteria Română lansează lozul răzuibil "Milioane de cadouri" iar cele mai mari premii care pot fi câştigate sunt în valoare de 300.000 de lei fiecare, informează compania.
Lozul răzuibil are două zone de joc, un design în două variante de culori şi poate fi achiziţionat cu 5 lei.
Valoarea totală a premiilor puse în joc de Loteria Română pentru cei care vor să-şi încerce norocul cu lozul "Milioane de cadouri" este de 9,12 milioane de lei, iar cele 911.016 câştiguri sunt distribuite în premii de 5 lei, 10 lei, 20 de lei, 50 de lei, 100 de lei, 200 de lei, 500 de lei, 1.000 de lei, 10.000 de lei şi 100.000 de lei.